 Na osnovu članova, 37a Zakona o lovstvu (“Službene novine Federacije Bosne i Hercegovine”, broj: 04/06, 8/10 i 81/14) i člana 3. Odluke o kriterijima i postupku dodjele sredstava odobrenih u Budžetu Unsko-sanskog kantona za 2026. godinu broj: Broj: 03-02-44-502/2026, od 16.04.2026.godine i Odluke o izmjenama Odluke o kriterijima i postupku dodjele sredstava odobrenih u Budžetu Unsko-sanskog kantona za 2026. godinu, broj: 03-02-44-1334/2026, od 13.10.2026.godine, Ministarstvo poljoprivrede, vodoprivrede i šumarstva Unsko-sanskog kantona objavljuje:

JAVNI POZIV
za dodjelu sredstava odobrenih u Budžetu Unsko-sanskog kantona za 2026. godinu - Grant neprofitnim organizacijama za korištenje lovišta

I. PREDMET JAVNOG POZIVA
Predmet Javnog poziva je prikupljanje prijava-projektnih prijedloga za dodjelu sredstava Ministarstva poljoprivrede, vodoprivrede i šumarstva Unsko sanskog kantona (u daljem tekstu: Ministarstvo) sa pozicije 614300 KAN009 Grant-neprofitnim organizacijama za korištenje lovišta, u ukupnom iznosu od 200.000,00 KM.
II. NAZIVI PROJEKATA I KRITERIJI 
Grant sredstva će se dodjeljivati po sljedećim projektima:
a) Projekti iz oblasti zaštite, održavanja i poboljšanje životnih uvjeta za divljač u lovištu (poboljšavanjem ispasišta, prihranom divljači kroz izlaganje zrnaste, voluminizirane i sočne hrane, soli za divljač te održavanje i izgradnju pojilišta i prehranu divljači kroz podizanje višegodišnjih remiza i to: kukuruza, ječma, raži, zobi i voćki).
b) Projekti iz mjera za unošenje novih vrsta divljači u lovište (divokoza, zec i fazan):
c) Projekti iz mjera za stručno osposobljavanje kadrova;
d) Projekti iz mjera za izradu planskih dokumenata;
e) Projekti iz mjera za nastupe i organizaciju sajmova;
f) Projekti iz mjera za organizaciju natjecanja streljaštva ili priredbe na kojoj učestvuje najmanje pet lovačkih udruženja i 
g) Projekti iz mjera za poduzimanje mjera za smanjenje šteta koje počini divljač.

Projekti iz tačke a), koji se odnose na zaštitu, održavanje i poboljšanje životnih uvjeta za divljač u lovištu poboljšavanjem ispasišta, prihranom divljači kroz izlaganje zrnaste, voluminizirane i sočne hrane, soli za divljač te održavanje i izgradnju pojilišta će se bodovati na način da se iznos novčanih sredstava koji je planiran ili su se u ovoj lovnoj godini upotrijebila u tu svrhu, množe sa bodom čija vrijednost se dobije na način da se 20 % (dvadeset) od ukupnog iznosa sredstava koja se raspodjeljuju, podijeli sa novčanim iznosom koji se dobije zbirom planiranih i izvršenih novčanih ulaganja u ovu svrhu od svih apliciranih projekata koji se odnose na ove aktivnosti.
Projekti iz tačke a), koji se odnose na prehranu divljači kroz podizanje jednogodišnjih i višegodišnjih remiza i to: kukuruza, ječma, raži, zobi i voćki, bodovat će se na način da se visina novčanih sredstava, planirana ili upotrijebljena u tu svrhu, množi sa bodom čija vrijednost se dobije na način da se 10 % (deset) od ukupnog iznosa sredstava koja se raspodjeljuju, podijeli sa novčanim iznosom koji se dobije zbirom planiranih i izvršenih novčanih ulaganja u ovu svrhu od svih apliciranih projekata koji se odnose na ove aktivnosti.
Projekti iz tačke b) koji se odnose na unošenje novih vrsta divljači u lovište (divokoza, zec i fazan), bodovat će se na način da se visina novčanih sredstava koja su u 2025/26. i 2026/27. lovnoj godini utrošena za ovu aktivnost množi sa bodom čija vrijednost se dobije na način da se 10 % (deset) od ukupnog iznosa sredstava koja se raspodjeljuju podijeli novčanim iznosom koji se dobije zbirom novčane vrijednosti svih utrošenih novčanih sredstava iz apliciranih projekta.
Projekti iz tačke c), koji se odnose na stručno osposobljavanje kadrova, bodovat će se na način da se novčana sredstva koja su utrošena u tu svrhu u lovnoj 2025/26. i 2026/27. godini množe sa bodom čija se vrijednost dobije na način da se 5 % (pet) od ukupnog iznosa sredstava koja se raspodjeljuju podijeli sa novčanim iznosom koji se dobije zbirom svih izvršenih novčanih ulaganja u ovu aktivnost iz apliciranih projekata koji se odnose na ovu aktivnost.
Projekti iz tačke d) koji se odnose na izradu planskih dokumenata, bodovat će se na način da se novčana sredstva koja su utrošena u tu svrhu u 2024/25., 2025/26. i 2026/27. lovnoj godini množe sa bodom čija se vrijednost dobije na način da se 15% (petnaest) od ukupnog iznosa sredstava koja se raspodjeljuju podijeli sa novčanim iznosom koji se dobije zbirom svih izvršenih novčanih ulaganja u ovu aktivnost iz apliciranih projekata koji se odnose na ovu aktivnost.
Projekti iz tačke e), koji se odnose na nastupe i organizaciju sajmova, bodovat će se na način da se novčana sredstva koja su utrošena u tu svrhu u lovnoj 2025/26. i 2026/27. godini množe sa bodom čija se vrijednost dobije na način da se 10 % (deset) od ukupnog iznosa sredstava koja se raspodjeljuju podijeli sa novčanim iznosom koji se dobije zbirom svih utrošenih novčanih ulaganja u ovu aktivnost iz apliciranih projekata koji se odnose na ovu aktivnost.
Projekti iz tačke f), koji se odnose na organizaciju natjecanja streljaštva ili priredbe na kojoj učestvuje najmanje pet lovačkih udruženja, bodovat će se na način da se novčana sredstva koja su utrošena u tu svrhu u 2025/26. lovnoj godini množe sa bodom čija se vrijednost dobije na način da se 10 % (deset) od ukupnog iznosa sredstava koja se raspodjeljuju podijeli sa novčanim iznosom koji se dobije zbirom svih izvršenih novčanih ulaganja u ovu aktivnost iz apliciranih projekata koji se odnose na ovu aktivnost.
Projekti tačke g), koji se odnose na poduzimanje mjera za smanjenje šteta koje počini divljač, bodovat će se na način da se novčana sredstva koja su planirana ili utrošena u tu svrhu u 2026/27. lovnoj godini množe sa bodom čija se vrijednost dobije na način da se 20 % (dvadeset) od ukupnog iznosa sredstava koja se raspodjeljuju podijeli sa novčanim iznosom koji se dobije zbirom svih planiranih ili izvršenih novčanih ulaganja u ovu aktivnost iz apliciranih projekata koji se odnose na ovu aktivnost.
Sredstva ne mogu se odobriti ukoliko su aplicirani projekti već sufinancirani/financirani iz drugog izvora sredstava.
Odobrena sredstva prilikom bodovanja ne mogu biti veća od iznosa planiranog ili izvršenog ulaganja podnositelja prijava.
III. PRAVO UČEŠĆA NA JAVNOM POZIVU
Pravo učešća na Javnom pozivu imaju korisnici lovišta koji sa Ministarstvom poljoprivrede, vodoprivrede i šumarstva Unsko sanskog kantona imaju zaključen ugovor o zakupu sportsko-privrednih lovišta na području Unsko sanskog kantona i ispunjavaju slijedeće uvjete:
a) Organizacija/udruženje uredno registrirano u skladu sa Zakonom o udruženjima i fondacijama; 
b) Dokaz o izmirenim obavezama prema važećem ugovoru o zakupu lovišta u skladu sa Zakonom o lovstvu FBiH.
c) Financijski izvještaj ukoliko su korištena sredstva Budžeta za 2025. godinu - Grant neprofitnim organizacijama za korištenje lovišta. 

IV. POTREBNA DOKUMENTACIJA
1) Prijava na Javni poziv potpisana i ovjerena od lica ovlaštenog za zastupanje i predstavljanje udruženja,
2) Projekat (uz projekat dostavlja sljedeću dokumentaciju:
a) Za projekat iz tačke a) dostavlja se: predračun ili preslika fiskalnog računa o izvršenoj kupnji hrane i soli, troškovnik izgradnje pojilišta kao dokaz planiranih ili izvršenih ulaganja predračun ili fotokopija fiskalnog računa o izvršenoj kupnji sjemena ili sadnog materijala, umjetnog gnojiva, troškovnik sjetve/sadnje;
b) Za projekte iz tačke b) dostavlja se: preslika dokaza o plaćanju fakture dobavljaču, fotokopija popratne dokumentacije za prijevoz divljači, zapisnik o ispuštanju divljači u lovište, za divljač iz kontroliranog zatvorenog uzgoja – dokaz o veterinarskom pregledu divljači;
c) Za projekte iz tačke c) dostavlja se: preslika uvjerenja za osobe koje su sudjelovale na stručnom osposobljavanju, preslika dokaza plaćene fakture organizatoru osposobljavanja (uplatnica);
d) Za projekte iz tačke d) dostavlja se: preslika ugovora sa nosiocem izrade planske dokumentacije, izvod iz sudskog registra da je nosilac izrade pravna osoba koja je registrirana za tu djelatnost ili registrirani obrt, dokaz plaćene fakture za izradu planske dokumentacije;
e) Za projekte iz tačke e) dostavlja se: preslika uplatnice o plaćenoj zakupnini prostora organizatoru sajma;
f) Za projekte iz tačke f) dostavlja se: preslika natjecateljskih lista sa naznakom lovačkih udruženja, fotokopija liste plasmana i 
g) Za projekte iz tačke g) dostavlja se: preslika fiskalnog računa ili predračun o izvršenoj nabavci tehničkih i kemijskih repelenata, polica osiguranja od osiguravajućeg društva).
3) Izjavu odgovorne osobe da aktivnosti iz apliciranog projekta nisu sufinancirane/financirane iz drugog izvora,
4) Izvadak iz Registra udruženja Unsko-sanskog kantona (original, ne stariji od 3 mjeseca)
5) Dokaz o izmirenim obavezama prema važećem ugovoru o zakupu lovišta (fotokopija ili original uplatnica ili izvoda od banke kao dokaz o uplati zakupnine Unsko-sankom kantonu, jedinici lokalne samouprave i Federaciji Bosne i Hercegovine)
6) Financijski izvještaj ukoliko su korištena sredstva Budžeta za 2025. godinu- Grant neprofitnim organizacijama za korištenje lovišta.

V. OTVARANJE, VREDNOVANJE I RANGIRANJE PRIJAVA
Po Javnom pozivu izvršit će se dodjela sredstava samo za projekte i aktivnosti iz poglavlja II Javnog poziva.     
Otvaranje, vrednovanje i rangiranje prijava pristiglih po Javnom pozivu izvršit će Komisija Ministarstva poljoprivrede, vodoprivrede i šumarstva u skladu sa Odlukom o kriterijima i postupku dodjele sredstava odobrenih u Budžetu Unsko-sanskog kantona za 2026. godinu broj: Broj: 03-02-44-502/2026, od 16.04.2026.godine i Odlukom o izmjenama Odluke o kriterijima i postupku dodjele sredstava odobrenih u Budžetu Unsko-sanskog kantona za 2026. godinu, broj: 03-02-44-1334/2026, od 13.10.2026.godine.
Komisija imenovana od strane ministra, sačinjava preliminarnu bodovnu listu korisnika sredstava sa prijedlogom visine pojedinačnih novčanih iznosa za dodjelu uz obrazloženje i dostavlja je ministru i na objavu na internet stranici Vlade.
Učesnici Javnog poziva imaju pravo podnošenja prigovora ministru na preliminarnu bodovnu listu Komisije u roku od pet dana od dana njene objave na internet-stranici Vlade.
Konačan prijedlog liste utvrđuje ministar nakon isteka roka za podnošenje prigovora iz prethodnog stava i odlučivanja o izjavljenim prigovorima.
Vlada Unsko-sanskog kantona na prijedlog Ministarstva donosi Odluku o dodjeli sredstava. 

VI. ROK I ADRESA ZA PODNOŠENJE PRIJAVA
Javni poziv će se objaviti na web stranici Vlade Unsko sanskog kantona i Unsko-sanskim novinama „Krajina“.
Rok za podnošenje prijava je petnaest (15) dana od dana od posljednje objave.
Zahtjeve sa propisanom dokumentacijom u zatvorenoj koverti poslati na adresu: 
MINISTARSTVO POLJOPRIVREDE, VODOPRIVREDE I ŠUMARSTVA UNSKO-SANSKOG KANTONA, Ulica Alije Đerzeleza broj 2, 77 000 BIHAĆ
sa naznakom: Prijava na Javni poziv (za dodjelu sredstava neprofitnim organizacijama za korištenje lovišta) NE OTVARAJ!

OBRAZAC PRIJAVE ZA JAVNI POZIV MOŽE SE PREUZETI NA WEB STRANICI VLADE USK-A

Neblagovremene prijave neće biti razmatrane i neotvorene će biti vraćene podnosiocu zahtjeva.
Nepotpune prijave neće biti uzete u razmatranje o čemu će podnosilac prijave biti obavješten.


									M I N I S T A R
                                                                                                _________________________                                                                                                 
                                                                                                 mr.sc. Edvin Alijanović, s.r.

Dokazi koji se prilažu:
1) Projekat brojem protokola (projektni zahtjev)
2) Izvadak iz Registra udruženja Unsko-sanskog kantona (original, ne stariji od 3 mjeseca),
3) Dokaz o izmirenim obavezama prema važećem ugovoru o zakupu lovišta (fotokopija ili original uplatnica ili izvoda od banke kao dokaz o uplati zakupnine Unsko-sankom kantonu, jedinici lokalne samouprave i Federaciji Bosne i Hercegovine)
4) Financijski izvještaj, ako su korištena sredstva Budžeta za 2025. godinu- Grant neprofitnim organizacijama za korištenje lovišta.

Svi dokumenti koji se predaju kao dokazi iz ovog Javnog poziva moraju biti originali ili ovjerene kopije.
